**קריטריונים להערכת עבודה שנתית במכללה לביטחון לאומי**

|  |  |  |
| --- | --- | --- |
| **קריטריון** | **פירוט** | **ציון** |
| ***היצג לוגי 40%*** | * הצגת שאלת מחקר בנוגע לסוגיה הנדונה בצורה ברורה ומדויקת. * קשר בין מטרת המחקר להנחות היסוד ותיאור התופעה. * **יכולת ניתוח.** * מסקנות וסיכום העבודה לאור שאלת המחקר וגוף העבודה. * רלבנטיות המסקנות וההמלצות. | 40 |
| ***היבט תיאורטי 20%*** | * שימוש עשיר ומגוון במקורות. * בקיאות בחומר והיכרות עם מחקרים נוספים ומקבילים לנושא העבודה. * אינטגרציה בין מקורות, שמירה על כללי הציטוט. | 20 |
| ***חידוש ותרומה 30%*** | * חידוש ביצירת/קיבוץ ידע ותרומה הגותית ו/או מעשית לביטחון הלאומי. | 30 |
| ***תקינות לשונית 10%*** | * כתיבה רהוטה: ניסוחים ברורים, עברית תקינה. * ארגון ומבנה העבודה: חלוקה נכונה לפסקות, קישוריות לשונית ורעיונית. | 5 |

**הערכה כללית:**

אל"מ איציק כהן הגיש את עבודת הגמר לתואר שני בנושא: "בחינת המגמות בהשתנות האזורית והפנימית בירדן בראי פוטנציאל השפעותיה על מדינת ישראל". העבודה נכתבה לאור ניסיונו והיכרותו של אל"מ כהן את אזור בקעת הירדן וגבול ישראל – ירדן מתוקף תפקידו ומכאן זיקתו לנושא. במהלך הכתיבה ערך אל"מ כהן גם סיורי שטח בירדן וחווה את השטח באופן אישי, דבר שתרם רבות לכתיבתו להיות יותר מדויקת ואותנטית. עבודתו עונה על שאלת המחקר באופן נרחב ומעניקה לקורא תמונת מצב מעמיקה על המתרחש בירדן בהיבטים חברתיים, כלכליים, דמוגרפיים ובטחונים תוך בחינה מדוקדקת של כל שלב ותרחיש השלכותיו על ישראל. מסד העבודה מספק נקודות מידע כציוני דרך בנרטיב המחקר לקראת התובנות שבסיכומה. מסקנות העבודה מספקות נקודות חשיבה מאירות עיניים, אותן יש לקחת בחשבון לקראת ייתכנות תרחישים עתידיים. העבודה נשענת על מקורות מידע אקדמיים רלוונטיים ועדכניים וכן על ראיונות אישיים עם אישים בתפקידי צומת משמעותיים היוצקים בעבודה מידע שוטף ועדכני ביותר. ישנו שילוב מעניין בין מקורות המידע השונים ובעיקר חיבור בין ניסיונו הצבאי האישי של הכותב לבין מקורות המידע הכתובים. המחקר מציג תמונה מקיפה וחדשנית ביותר על בחינת המגמות האזוריות ומחדד את ההתבוננות על האזור לאור השינויים המתקיימים בו. מגבלת מספר העמודים בעבודה ומנגד היקפה הרעיוני הרחב מצמצם את יכולת הרחבת כל נושא ומכאן מיצוי מהיר לכל מסקנה, דבר הפוגע בתיאור החשיבה הנרחבת ובחינת כל תרחיש לעומקו. במידה ואל"מ כהן יחליט בעתיד להרחיב את מחקרו לכדי תזה אקדמית, תהווה עבודה זו בסיס איתן ומכובד עבורה.